Във връзка с постъпило уведомление с вх. № ОВОС-3109/16.11.2023г., допълнителна информация с вх. № ОВОС-3109-2/01.12.2023г. и допълнителна информация с вх. № ОВОС-3109-8/11.01.2024г. за инвестиционно предложение (ИП): „Изграждане на складови помещения и сондажен кладенец до 20 метра“, в ПИ 56784.10.70 гр. Пловдив, община Пловдив, област Пловдив и писмо с изх. № ПУ-01-1124(3)/31.01.2024г. на Басейнова Дирекция Източнобеломорски район Пловдив, с възложител В. Сифидиерс, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 2, буква „г“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив, Район Северен и БД ИБР

Отговорено от РИОСВ-Пловдив на 07.02.2024г.